Riigiteaduste Selts

Mittetulundusühing Riigiteaduste Selts (ingl. k "Society of Political Science at the University of Tartu") on Eesti üliõpilasorganisatsioon, mis tegutseb Tartu Ülikooli Johan Skytte poliitikauuringute instituudi (Skytte instituut) riigiteaduste eriala üliõpilaste ühendusena. Selts tegutseb selle nimel, et iga riigiteaduste üliõpilane oleks osa ühtsest kogukonnast, võtaks selle tegevustest aktiivselt osa ja aitaks kaasa eriala kuvandi arendamisele.
Riigiteaduste Selts kuulub ka Eesti Noorteühenduste Liitu (ENL) ja võrgustikku Ole Rohkem.
Ajalugu.
Riigiteaduste Seltsi idee tekkis 2017. aasta lõpus, kui seltskond riigiteaduste üliõpilasi soovis luua üliõpilaskogukonna, et toetada üliõpilaste koostööd ning arendada riigiteaduste eriala kuvandit. Nende algatusest kasvas esmalt välja veebiväljaanne Poliitikalabor, mis tõi kokku esimesed aktiivsed liikmed ja pani nurgakivi Riigiteaduste Seltsi asutamsele. 2018. aasta alguses kutsuti Poliitikalabori eestvedamisel kokku Asutav Kogu, kuhu kuulus 15 üliõpilast. Nende töö tulemusena asutati 11. veebruaril 2018. aastal ametlikult Riigiteaduste Selts.
Nüüdisajal on seltsist kujunenud oluline osa riigiteaduse üliõpilaste õpingute täiendajana. See on poliitikahuviliste kogukond, mis töötab toimiva mittetulundusühinguna neljas toimkonnas. 
Eesmärgid ja tegevused.
Riigiteaduste Seltsi põhieesmärgid on järgmised:
Neid eesmärke toetavad mitmed konkreetsed tegevused:
Liikmeskond ja struktuur.
Seltsi liikmeks võib saada iga Tartu Ülikooli Skytte instituudi pakutaval erialal (pea- või kõrvalerialal, igal õppeastmel) õppiv üliõpilane. Seltsi tööd korraldab juhatus, mis koosneb kitsast juhatusest ehk presidendist, kahest asepresidendist ja kantslerist, ning laiast juhatusest, kuhu kuuluvad lisaks kitsale juhatusele ka seltsi nelja toimkonna juhid.
Kitsas juhatus
Juhatus hoiab suhteid õppeasutuse ja koostööpartneritega ning tegeleb seltsi arengusuundade paikapanemise ning nende täitmise jälgimisega. Juhatus viib ellu otsuseid, juhib seltsi igapäevatööd ja majandustegevust, vastutades nende edukuse eest, ning esindab seltsi.
Juhatus juhib ning kontrollib liikmete tööd ning seltsi tegevuste kulgu, tagades koostöö ning seltsi tegevuse avalikustamise. Muuhulgas kuulub juhatuse pädevusse organisatsiooni töö vastavusse viimine mittetulundusühingute seadusega. See tähendab, et juhatus uuendab andmeid äriregistris, viib kaks korda aastas läbi üldkoosolekut ning koostab ja esitab majandusaasta aruandeid. 
Lai juhatus
Laia juhatuse liikmeteks on toimkondade juhid ning kitsas juhatus. Laiendatud juhatuse koosolek on tähtsuselt teine võimuorgan, mis tegutseb Üldkoosolekute vahelisel ajal. Laia juhatuse koosolek peab toimuma vähemalt kaks korda kuus. 
Toimkonnad 
Selts töötab nelja toimkonna kaudu: 
Lisaks aktiivsetele liikmetele ja vilistlastele on seltsis ka auliikmed, kelleks nimetatakse inimesi, kellel on silmapaistvaid teeneid seltsi ees. Auliikmete seas on nii üliõpilasi, vilistlasi kui ka õppejõude, kelle panus on olnud oluline seltsi kujunemisel ja arengus.
Tähendus ja mõju.
Selts pakub üliõpilastele võimalust olla osa erialasest kogukonnast, osaleda üritustel, arendada oma erialaseid ja sotsiaalseid oskusi ning kaasa rääkida eriala kuvandi kujundamises. Samuti loob selts sillad üliõpilaste, õppejõudude ja teiste teadus- või ühiskondlike osapoolte vahel.
Kontakt ja asukoht.
Asukoht: Johan Skytte Poliitikauuringute Instituut, Lossi 36, Tartu linn, Eesti. Kontaktandmed on avalikult kättesaadavad organisatsiooni veebilehel.